kardosdrur/scandi-wiki huggingface dataset:
Lipscani

Lipscani er en gade og en bydel i Bukarest, Rumænien, der i middelalderen var det vigtigste kommercielle centrum for Bukarest og hele Valakiet. Lipscani ligger nær ruinerne af Curtea Veche, bygget af Vlad Dracula.

Historie 
Lipscani blev opkaldt efter Leipzig (Lipsca på 1600-tals-rumænsk), eftersom mange af de varer, der forhandledes på gaden, stammede derfra. Ordet lipscan (ental af Lipscani) kom til at betegne en erhvervsdrivende, der indførte sine varer fra Vesteuropa.

I området fandtes alle typer erhverv, herunder guldsmede, hattemagere, skomagere, garvere og sadelmagere samt mange lav (eller isnafuri) med egne gader; de omkringliggende gader er stadig opkaldt efter bestemte erhverv (Blănari = Buntmagernes gade; Selari = Sadelmagernes gade, osv.).

Under Nicolae Ceaușescus regime var det planlagt, at hele området skulle rives ned, men det blev aldrig til noget. Bydelen blev forsømt, men er i dag det mest attraktive turistområde i hele Bukarest. I 2008 var de fleste af bygningerne blevet renoveret. I begyndelsen af det 21. århundrede blev en stor del af bydelen omdannet til gågade.

Eksterne henvisninger 

Bukarest
Veje i Rumænien
Canada ved sommer-OL 2012

Canada deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
USA ved sommer-OL 2012

USA deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Den Dominikanske Republik ved sommer-OL 2012

Dominikanske Republik deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Bosnien-Hercegovina ved sommer-OL 2012

Bosnien-Hercegovina deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Tobaksgaarden

Tobaksgaarden er et kulturhus beliggende i Assens, som blev indviet i 2004 med biograf, udstillingssal og koncertsal der rummer op til 380 publikummer. Desuden rummer Tobaksgaarden café, musikskole, turistkontor og forskellige lokaler til brug for forenings- og erhvervslivet.

Bygningen har tidligere været brugt af på Assens Tobaksfabrik til fremstilling af tobaksprodukter fra 1883 og fremefter, hvilket har lagt navn til bygningen.

Historie 
I 1864 kom tobaksfabrikant Georg Gundersen til Assens og købte Østergade 52. I 1880 købte han Østergade 35, hvor indgangspartiet til Tobaksgaarden er for at starte tobaksfabrikation til porcelænspiber og røgfri tobak, såsom snus. Senere kom cigarfremstilling til. I 1939 stoppede fremstilling af cigarer til fordel for røgfri tobak og pibetobak. I 1950 begyndte man også at producere flake og skåret plug pibetobak. Skråtobakken blev frasolgt i 1970’erne for at fokusere på pibetobak.

Herefter lå bygningen tom, indtil det blev indrettet til kulturhus i 2003.

I 2008 blev Orlik Tobacco Company til Scandinavian Tobacco Group og i 2009 åbnede familien Gundersen og Assens Tobaksfabrik endnu en tobaksfabrik i Assens: Alex Gundersen Tobacco Company.

Eksterne henvisninger 
 Tobaksgaardens hjemmeside

Spillesteder i Danmark
Bygninger, konstruktioner og anlæg i Assens
Kultur i Assens
Etableret i 2004
Renseanlæg Damhusåen

Renseanlæg Damhusåen er en del af Lynettefællesskabet I/S og ligger ved Åmarken Station i Valby. Renseanlæg Damhusåen er et biologisk renseanlæg som sender det rensede vand ud i Øresund.

Udover renseanlægget huser Renseanlæg Damhusåen også et 777 kW solcelleanlæg, som var Nordens største ved indvielsen i 2013.

Se også 
 Valbyparken - ligger øst for Renseanlæg Damhusåen.

Kilder/referencer 

Solkraftværker
Rensningsanlæg i Danmark
Valby
Industrien (kulturhus)

Industrien er et kulturhus beliggende Bredgade 73 - 75 i Aarup, med en kapacitet til ca. 200 publikummer. Huset rummer i dag bibliotek, biograf, galleri, Lokalhistorisk Arkiv, foredragsforening og musikforening m.m. 

Kulturhusets navn refererer til bygningernes tidligere anvendelse, der var domicil for Håndværker- og Industriforeningen i Aarup

Eksterne henvisninger
Industriens hjemmeside

Spillesteder i Danmark
Aarup
Kulturcentre i Danmark
Robert Harting

Robert Harting (født 18. oktober 1984 i Cottbus) er en tysk tidligere atletikudøver, som konkurrerede i diskoskast. 

Hartings første store mesterskab var EM i Göteborg 2006, hvor han ikke formåede ikke at kvalificere sig til finalen. I VM 2007 i Osaka kastede Harting 66,68 meter og vandt en sølvmedalje. Han deltog også i OL 2008 hvor han blev nummer fire efter et kast på 67,09.

Under VM 2009 i Berlin stod guldkampen mellem Harting og Polens Piotr Małachowski. Małachowski forbederede sin polske rekord to gange, og Harting lå på andenpladsen før sidste kast. Her kastede han 69,43 m og sikrede sig dermed guldmedaljen med ny personlig rekord. I 2010 blev han nummer to ved EM, og han vandt desuden World Cup'en, mens han året efter genvandt VM med et kast på 68,97 m.

Han var derfor en af favoritterne ved OL 2012 i London, og han kvalificerede sig til finalen med næstbedste kast. I finalen lagde iraneren Ehsan Haddadi bedst ud og kastede 68,18 m i første forsøg, men i femte forsøg kastede Harting 68,27 m, og da ingen andre deltagere kunne gøre det bedre, var hans guldmedalje sikker. Haddadi blev nummer to med sit kast fra første runde, mens esteren Gerd Kanter blev nummer tre med 68,03 m.

Samme år blev Harting europamester, året efter sikrede han sig sit tredje VM-guld og i 2014 genvandt han EM-guldet. Han blev valgt som årets tyske atlet i årene 2012-2014. 

EM-guldet i 2014 blev Hartings sidste store internationale resultat. Ved OL 2016 i Rio de Janeiro lykkedes det ham ikke at kvalificere sig til finalen; til gengæld gjorde hans lillebror, Christoph Harting, OL-guldet til en familietradition, da han overtog mesterskabet. Det var første gang i OL-historien, at to brødre efterfulgte hinanden som vindere i en individuel disciplin – på tværs af alle sportsgrene.

Robert Harting fortsatte endnu et par år med at dyrke sin sport, inden han indstillede karrieren i sensommeren 2018.

Referencer

Eksterne henvisninger 

Diskoskastere fra Tyskland
Deltagere for Tyskland ved sommer-OL 2008
Medaljevindere fra Tyskland ved sommer-OL 2012
Deltagere for Tyskland ved sommer-OL 2016
Olympiske mestre fra Tyskland
Atletik under sommer-OL 2012 – kuglestød mænd

Mændens kuglestød fandt sted den 3. august 2012 på det Olympiske stadion.

Finale 

Kuglestød mænd
Vangebrug

Vangebrug er en landbrugsform hvor en landsbys marker er inddelt i store enheder, kaldet vanger, som dyrkes i fællesskab af landsbyens bønder. Vangebrug var udbredt i Østjylland, de danske øer og Skåne fra ca. 1100-1800.

Antallet af vange varierede og man skelner mellem alsædebrug, også kaldet envangsbrug, med én vang, tovangsbrug, trevangsbrug, firevangsbrug og femvangsbrug. Trevangsbrug var det mest brugte i Danmark.

Referencer 

Landbrug
Dyrkningssystemer
Selvmord i Grønland

Selvmord er et betydeligt nationalt samfundsproblem i Grønland. Ifølge redegørelser fra regeringen har hver femte forsøgt selvmord på et eller andet tidspunkt. Der er blevet igangsat flere kampagner med målet at formindske selvmordsraten. Et middel er vejsideplakater.

Historie
Antallet af selvmord i Grønland steg kraftigt i slutningen af 1970'erne, og det steg fortsat indtil 1986. I 1986 var selvmord den hyppigste dødsårsag i flere byer som f.eks. Sarfannguit. Selvmordsraten var i 1970 historisk lav, men i 1990-1994 var den med 107 per 100.000 indbyggere en af de højeste på verdensplan. Redegørelser fra regeringen viser at der begås et selvmord per uge.

Hyppighed og udslag
Der foregik mellem 1968 og 2002 1.351 selvmord ifølge en rapport det akademiske tidsskrift BMC Psychiatry udgav i 2009. Der var et kraftigt udsving mellem antal selvmord i de forskellige årstider, karakteriseret ved maksimum i juni og minimum i vinteren. Der var også regionale afvigelser: antallet af selvmord i Vestgrønland var væsentlig højere end i syd.

Selvmordsraten er højere for mænd end kvinder. Unge mænd mellem 15 og 24 begik de fleste selvmord. I modsætning til andre vestlige lande falder selvmordsraten ift. stigende alder.

Årsager
Årsager som alkoholisme, depression, fattigdom, samlivsproblemer, dysfunktionelle barndomshjem er blevet udpeget. Selvmordsraten er høj om sommeren ifølge Science Daily (2009). Videnskabsfolk mistænker søvnløshed forårsaget af lyse nætter.

Forskellen mellem Inuit-kulturen og den vestlige kultur mistænkes at have forårsaget et kultursammenstød, som kan have bidraget til den høje selvmordsrate.

Hyppige selvmordsmetoder
95% af alle selvmord anvendte voldelige metoder. De hyppigst anvendte metoder var hængning (46%) og skydevåben (37%). Andre metoder, såsom spring, skarpe genstande, drukning og overdosis blev også brugt, men ikke så ofte.

Forebyggelse
Grønlands regering har flere initiativer for at bekæmpe selvmord, men også andre institutioner er indblandet. Det er mulig at få vejledning hvis man overvejer selvmord. Der er vejsideplakater med opløftende tekst som f.eks. "Det er gratis at ringe. Ingen er alene. Vær ikke alene med dine mørke tanker. Ring." Selvmordskonsulenter er ansat til at vise film med selvmordsforsøg, som tager modet fra den, som overvejer selvmord.

Kilder

Grønland
Selvmord
Mette Winckelmann

Mette Winckelmann (født 9. maj 1971) er en dansk abstrakt samtidskunstner uddannet fra Det Kongelige Danske Kunstakademi i 2003. Winckelmann arbejder især med abstrakt maleri og stof collager med referencer til patchwork-traditionen. 
Hun blev optaget i Kraks Blå Bog i 2019.

Ekstern henvisning 

Mette Winckelmanns hjemmeside

Kunstnere fra Danmark
Personer i Kraks Blå Bog
Ralph Cudworth

Ralph Cudworth (født 1617, død 26. juni 1688) var en engelsk filosof.

Cudworth er den betydeligste repræsentant for den skole af platonikere, der levede og virkede i Cambridge, hvor Cudworth var professor. Han ville bekæmpe Hobbes, hvis filosofi førte til ateisme, forsvare naturretten og hævde menneskets frihed. Gud, som er uendelig såvel i magt som i erkendelse, og hvis væsen er det evige og uforanderlige gode, har frembragt og behersker hele universet, og allerede i den fysiske materies atomer hersker driften mod det gode som bestemmende kraft. De sædelige ideer er af Gud meddelt alt i naturen og er således mennesket medfødt; deres erkendelse beror på sjælens egen, indre kraft og skyldes ikke sansningens opfattelse af omverdenen. Medens Plethon ville fornye platonismen i dens hele renhed, søger Cudworth at tillempe den efter kristendommen og renæssancens naturret; det blev dog væsentlig kun den religionsfilosofiske side af sin lære, han nåede at få udarbejdet i sit hovedværk: The True Intellectual System of the Universe (1678, oversættelse på latin af Mosheim, 1733); efter hans død udgaves: Treatise concerning Eternal and Immutable Morality (1731, ligeledes oversat til latin af Mosheim).

Kilder 
 

Filosoffer fra England
Ansatte ved University of Cambridge
Salmonsens
Nyplatonisme
Briter i 1600-tallet
Henry More

Henry More (latiniseret Henricus Morus, født oktober 1614 i Grantham, Lincolnshire, død 1. september 1687 i Cambridge) var en engelsk filosof.

More levede hele sit voksne liv i Cambridge, hvor han tilhørte en kreds, der under indflydelse af studiet af den platoniske filosofi søgte at forene protestantisk teologi med idealistisk filosofi. More, hvis vigtigste filosofiske skrifter er Enchiridion metaphysicum og Enchiridion ethicum, var navnlig i sin ungdom, stærkt begejstret for renæssancens naturvidenskab og en stor beundrer af Descartes, med hvem han en tid stod i brevveksling med og hvis mekaniske naturopfattelse han delte, men fjernede sig i tidens løb stærkt fra denne retning, frastødt af Hobbes' yderliggående materialisme, og mere og mere grebet af nyplatonismen, hvormed han også forbandt kabbalistiske lærdomme.

Henry vil ikke skelne så skarpt mellem ånd og materie, idet han antager, at også ånden har udstrækning, som er en egenskab, der må være fælles for alle arter af substans, altså også for Gud, for hvem det særegne er, at han er ubegrænset. Liv og bevægelse får stoffet ved det iboende åndelige princip, som More tænker sig som naturånder, i lighed med nyplatonismens dæmoner og underguder, der eksisterer i en fjerde dimension, ved egen kraft udvider sig, trækker sig sammen og gennemtrænger hinanden, overalt virkende i det uendelige rum. More er den dybeste af det 17. århundredes engelske platonikere, hans lære af stor interesse til kendskab om, hvorledes den antikke tænkning indvirkede på og forenedes med den nye videnskab, ganske særlig i opfattelsen af uendelighedsbegrebet, og han har øvet ikke ringe indflydelse på ånder som Locke, Newton og Leibniz.

Kilder 

 

Filosoffer fra England
Ansatte ved University of Cambridge
Nyplatonisme
Hallucinogen

Hallucinogen kan henvise til :

 Hallucinogen (stof) – et psykoaktivt stof som fremkalder hallucinationer
 Hallucinogen (musiker) – et kunstnernavn for den engelske DJ og producer Simon Postford.
New York, New York (film)

New York, New York er en amerikansk musical-dramafilm instrueret af Martin Scorsese. Det er en musikalsk hyldest, med nye sange af John Kander og Fred Ebb, til Scorseses hjemby, New York City, og har Robert De Niro og Liza Minnelli i hovedrollerne.

Et af de mange utrolige eksempler på Robert De Niros dedikation til sin skuespils-teknik (method acting) ses i denne film, hvor han lærte at spille saxofon på et anstændigt niveau, for at fremstå ægte i sin præstation. De Niros saxofonspil blev dog eftersynkroniseret med saxofonisten Georgie Aulds i den færdige film.

Filmen blev en kommerciel fiasko, hvilket drev instruktøren Martin Scorsese til depression og stofmisbrug, hvilket han først kom igennem efter den enorme succesfilm, Raging Bull, 3 år efter.

New York, New York er den 3. ud af 8 film, der indeholder det legendariske samarbejde mellem Robert De Niro og Martin Scorsese.

Medvirkende
 Liza Minnelli som Francine Evans
 Robert De Niro som Jimmy Doyle
 Lionel Stander som Tony Harwell
 Barry Primus som Paul Wilson
 Mary Kay Place som Bernice Bennett
 Georgie Auld som Frankie Harte
 George Memmoli som Nicky
 Dick Miller som Palm Club Owner
 Clarence Clemons som Cecil Powell
 Casey Kasem som DJ aka Midnight Bird
 Jack Haley som Master of Ceremonies
 Adam Winkler som Jimmy Doyle Jr.

Eksterne Henvisninger 

Amerikanske film fra 1977
Musicalfilm fra USA
Engelsksprogede film
Film instrueret af Martin Scorsese
Vibberodden fyr

Vibberodden fyrstation er et fyr som ligger ved Rekefjord ved indsejlingen til Eigersund i Rogaland fylke i Norge.

Fyret blev bygget i 1855, lige efter at Eigerøy fyr stod færdig i 1854. De to fyr fungerer i samspil hvor Eigerøy fyr fungerer som kystfyr og Vibberodden fyr fungerer som indsejlingsfyr. Selve fyrlygten var indbygget i tagrejsningen på fyrbygningen. Stationen blev betjent af en fyrfamilie frem til fyret blev automatiseret og affolket i 1977. Der blev da bygget et lygtehus på en søjle foran den gamle fyrbygning. Efter den tid har fyrbygningerne blevet benyttet som klubhus for dykkere i Eigersund

Se også 
 Norske fyr

Eksterne kilder og henvisninger 
 Vibberodden fyrstasjon Norsk Fyrhistorisk Forening
 Om Vibberodden fyr Store norske leksikon

Fyr i Rogaland
Eigersund
Vikeholmen fyr

Vikeholmen fyr er et fyr som ligger på en holm 800 meter syd for Skudeneshavn på Karmøy i Rogaland, på nordsiden af Skudenesfjorden

Fyret blev bygget i 1849, først som et midlertidig fiskefyr under sildefiskeriet i vinterhalvåret. I 1875 blev det nuværende fyr bygget som et af de første i landet i beton. Det blev affolket og automatiseret i 1908 og erstattet af en fyrlygte. En periode efter dette blev den gamle fyrbygning brugt som bolig, men blev efrerhånden fraflyttet og stedet forfaldt. I 1965 overtog Skudenes Sjømannsforening fyret, og har siden da brugt det som overnatningssted.

Den nye fyrlygte står opført som Vikaholmen hos Kystverket.

Se også 
 Norske fyr

Eksterne kilder og henvisninger 

 Vikeholmen fyrstasjon Norsk Fyrhistorisk Forening

Fyr i Rogaland
Karmøy
Nokia Lumia 822

Nokia Lumia 822 er den amerikanske version af Nokia Lumia 820, lavet specielt til Verizon

Lumia 822
Davíð Viðarsson

Davíð Þór Viðarsson (født 24. april 1984) er en islandsk fodboldspiller, der spiller for Hafnarfjarðar.

Karriere 
Davíð Viðarsson er en hårdtarbejdende og pasningssikker spiller, hvis foretrukne position er på den centrale midtbane. Han er en ledertype og har tidligere været anfører i barndomsklubben FH Hafnarfjörður.

Viðarsson kom til Vejle Boldklub på en toårig kontrakt i 2012 efter to sæsoner i svenske Östers IF, hvor han var en nøglespiller.

Davíð Viðarsson er bror til Bjarni Viðarsson, der spiller i Silkeborg IF og Arnar Viðarsson, der spiller for Cercle Brügge.

Han har hidtil spillet otte kampe for det islandske landshold.

Referencer 

Fodboldspillere fra Island
Fodboldspillere fra Fimleikafélag Hafnarfjarðar
Fodboldspillere fra Lillestrøm SK
Fodboldspillere fra KSC Lokeren
Fodboldspillere fra Östers IF
Fodboldspillere fra Vejle Boldklub
Tânia Alves

Tânia Maria Rego Alves (født 12. september 1953 i Bonito de Santa Fé, Brasilien) er en brasiliansk skuespiller.

Kilder

Eksterne henvisninger 
 

Skuespillere fra Brasilien
Miss Florens

Miss Florens (borgerlige navn Jeppine Kristine Hansen; 3. marts 1891 i Egtved Sogn – 1. november 1956) var en dansk sangerinde og danserinde, blandt andet på Dyrehavsbakken, der blandt publikum var kendt for netop ikke at kunne hverken synge eller danse.

Miss Florens begyndte i den første halvdel af 1920'erne at optræde på mindre københavnske varietéer. På Amager optrådte hun bl.a. på det populære forlystelsessted White Star (tidligere Vennelyst) sammen med den senere stumfilmsstjerne Oscar Stribolt.

I 1933 fik hun engagement ved Sommerlyst på Dyrehavsbakken, selvom hun på det tidspunkt var ældre end den vanlige pensionsalder for danserinder. Igennem tre årtier var hun det helt store trækplaster som "førsteballerina" ved forskellige varietéer på Dyrehavsbakken. Udenfor sæsonen blev det til gæsteoptrædener i provinsen, hvor hun blandt andet dansede "Svanens død" til Hawaii-musik. Men som oftest måtte hun tjene til dagen og vejen som rengøringskone og opvasker ved københavnske restauranter.

Miss Florens var kendt for, og trak fulde huse med, sin ikke helt rene sangstemme. Hun dansede på tåspidserne i let påklædning, og endte som oftest i spagatlignende stillinger, som hun skulle have hjælp til at komme op fra. Hun mente selv, at hun var en glimrende sangerinde og en fremragende danserinde. Hun sang bl.a. "Fy Fræ'rik", "Klokkerne ringer til ave" og hendes kendingsmelodi "Eva, ta' jaketten a".

Miss Florens døde som 65-årig og ligger begravet på Bispebjerg Kirkegård i København.

Kilder 
 
 Artikel hos Cirkusmuseet

Eksterne henvisninger 
 
 Miss Florens optræder på Bakken (videoklip)

Sangere fra Danmark
Dansere fra Danmark
Jacob Sørensen (fodboldspiller)

Jacob "Taz" Sørensen (født 12. februar 1983) er en tidligere dansk fodboldspiller.

Karriere 
Sørensen startede sin seniorkarriere hos AAB i toppen af Superligaen. Han fik sin debut for AAB i april 2001 og spillede i alt 95 ligakampe og scorede fem mål frem til oktober 2005 . I 2006 blev Sørensen lejet ud til SønderjyskE. Han spillede 13 ligakampe for klubben, men kunne ikke forhindre, at SønderjyskE rykkede ud af Superligaen ved slutningen af sæsonen.

I sommeren 2006 skrev Sørensen 3 ½-årig kontrakt med Odd Grenland fra den norske Tippeliga. Odd Grenland rykkede ned i 2008, men Sørensen blev og hjalp klubben til at rykke op igen samme år. I december 2009, efter at have sluttet som nr. 4 i Norge med Odd Grenland, skiftede Sørensen til ligarivalerne fra FK Haugesund, hvor han spillede sammen med danske Allan Olesen.
 
I august 2011 skrev Sørensen under på en toårig kontrakt med Vejle Boldklub, hvor han siden har været fast mand på holdet . Han spillede fra 2011 til 2013 på Vejle-Kolding. I 2013 forlængede parterne samarbejdet, så det nu løber frem til sommeren 2016 .

International karriere 

Sørensen fik debut på det danske U17-landshold i marts 2000 og spillede to kampe for holdet ved U17 EM i 2000. Sidenhen har han spillet 20 kampe og scoret 3 mål for Danmarks U19- og U20-landshold. Han fik debut for Danmarks U21-landshold i September 2004 og spillede 3 kampe for Danmark ved U21 EM I 2006. I alt har Jacob Taz Sørensen spillet 19 kampe for Danmarks U21-landshold .

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub Kolding
Fodboldspillere fra Vejle Boldklub
Fodboldspillere fra Odds BK
Fodboldspillere fra FK Haugesund
Fodboldspillere fra SønderjyskE
Fodboldspillere fra AaB
Jeppe Andersen

Jeppe Andrup Andersen (født 6. december 1992) er en dansk fodboldspiller, der er spiller for Sarpsborg 08 FF. Jeppe Andersens foretrukne position er på den centrale midtbane.

Karriere

Vejle Boldklub 
I april 2010 skrev Jeppe under på en 3-årig professionel kontrakt. Han var på dette tidspunkt 17 år og blev i takt med den nye kontrakt rykket op på førsteholdet.

Andersen fik sin debut for Vejle Boldklub mod FC Vestsjælland den 25. april 2011. Hans aftale med klubben løb frem til sommeren 2014.

Esbjerg fB 
Den 28. maj 2013 skiftede han til Esbjerg fB på en fire-årige kontrakt.

Efter nogle små indhop, startede Jeppe den 28. oktober 2013 inde for Esbjerg i 2-0 nederlaget imod AGF.

Landshold 
Jeppe Andersen har foreløbig spillet 13 ungdomslandskampe for Danmark.

Referencer

Eksterne henvisninger 
 Jeppe Andersen, all-time Superstats.dk
 

Fodboldspillere fra Danmark
Fodboldspillere fra Vejle Boldklub
Fodboldspillere fra Esbjerg fB
Denis Fazlagic

Denis Fazlagic (født 7. juni 1992) er en kroatisk/dansk fodboldspiller, der spiller for FC Fredericia.

Profil 
Denis Fazlagic foretrukne position er på den højre fløj. 

Han har i en ung alder spillet mere end 50 kampe for Vejle Boldklub og bliver karakteriseret som en eksplosiv og alsidig spiller .

Fazlagic fik sin debut for Vejle Boldklub mod Kolding FC den 21. april 2011. Hans aftale med klubben løber frem til sommeren 2014 .

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldspillere fra Vejle Boldklub Kolding
Personer fra Split
Atletik under sommer-OL 2012 – stangspring mænd

Stangspring for mænd under sommer-OL 2012 i London blev afviklet den 8. - 10. august 2012 på det Olympiske stadion. 24 atleter stillede til start.

Resultater

Finale 

Stangspring mænd
Cykling under sommer-OL 2012 – keirin mænd

Mændenes keirin under sommer-OL 2012 fandt sted i London Velopark d. 7. august. Det var fjerde gang der konkurreredes i keirin under et OL.

Resultater

Første runde

Heat 1

Heat 2

Heat 3

Opsamling

Heat 1

Heat 2

Anden runde

Heat 1

Heat 2

Finaler

1.–6. plads

7.– 12. plads

Eksterne henvisninger 

 https://archive.today/20121208134904/www.london2012.com/cycling-track/event/men-keirin/index.html

Keirin mænd